„Eu cred că temele 'modernizării' sunt legate de pericolele și șansele globalizării, de limitele capitalismului, de dispariția capitalului național, de nevoia de urbanizare a ruralului, de redesenarea sferelor de influență în zona în care trăim, de invadarea zonei serviciilor de hyper-marketuri care, fiecare, 'omoară' câte 30 de mici magazine locale, de dispariția industriei, de incapacitatea de a iriga culturile, în timp ce 4-5 mari intermediari străini controlează prețul la cereale. Există soluții? Oricum, ar trebui căutate”, a scris Năstase pe blog.

El precizează că nu a fost invitat la Congresul extraordinar al PSD de duminică.

Congresul l-a validat pe Liviu Dragnea în funcția de președinte al PSD. Valeriu Zgonea a fost ales președinte executiv, conducerea PSD fiind completată de 14 vicepreședinți.